Document ID: 31990R0570

*****
ΚΑΝΟΝΙΣΜΟΣ (ΕΟΚ) αριθ. 570/90 ΤΗΣ ΕΠΙΤΡΟΠΗΣ
της 7ης Μαρτίου 1990
περί τροποποιήσεως του κανονισμού (ΕΟΚ) αριθ. 3966/89 για τον καθορισμό, για την περίοδο εμπορίας 1990, των ετησίων ποσοστώσεων εισαγωγής για τα προϊόντα που υπάγονται στις διατάξεις εφαρμογής των ποσοτικών περιορισμών από την Ισπανία και την Πορτογαλία στον τομέα των προϊόντων αλιείας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 360/86 του Συμβουλίου της 17ης Φεβρουαρίου 1986 περί διατάξεων εφαρμογής ποσοτικών περιορισμών από την Ισπανία και Πορτογαλία στον τομέα των προϊόντων αλιείας (1), όπως τροποποιήθηκε από τον κανονισμό (ΕΟΚ) αριθ. 4064/86 (2), και ιδίως το άρθρο 2,
Εκτιμώντας:
ότι δυνάμει του άρθρου 363 της πράξης προσχώρησης, η Δημοκρατία της Πορτογαλίας δύναται να διατηρήσει έναντι των τρίτων χωρών, μέχρι τις 31 Δεκεμβρίου 1992, ποσοτικούς περιορισμούς για ορισμένα προϊόντα αλιείας·
ότι με τον κανονισμό (ΕΟΚ) αριθ. 3966/89 (3), η Επιτροπή έχει καθορίσει, για την περίοδο αλιείας 1990, ετήσιες ποσοστώσεις εισαγωγής για τα προϊόντα που υπάγονται στις διατάξεις εφαρμογής ποσοτικών περιορισμών από την Ισπανία και Πορτογαλία στον τομέα των αλιευτικών προϊόντων·
ότι η Δημοκρατία της Πορτογαλίας δήλωσε ότι αρνείται τη δυνατότητα διαχειρήσεως των υπαρχόντων ποσοτικών περιορισμών από το έτος 1990·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μέρος Β του παραρτήματος του κανονισμού (ΕΟΚ) αριθ. 3666/89 καταργείται.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1990.

Labels: 3
18